जीवन में मर्यादित आचरण स्वीकारंे- तेहरिया
कोटा | सकतपुराहताई चौक में चल रही श्रीमद् भागवत कथा में कथावाचक आचार्य कैलाशंचद तेहरिया ने कहा कि हमें भगवान राम की तरह मर्यादित जीवन को आचरण में स्वीकारना चाहिए। इसी को स्वीकार कर हम अपने जीवन को सार्थक बना सकते हैं। उन्होंने कथा में भाई के त्याग का लक्ष्मण के माध्यम से समझाया। माताओं से कन्या भ्रूण हत्या रोकथाम के लिए आगे आने की बात कही। उन्होंने कहा कि चिंता है कि समाज में बेटियाें का अनुपात घटता जा रहा है। यदि समाज में बेटियों की संख्या कम होगी तो भगवान राम जैसे पुत्र कहां से पैदा होंगे? कथा में समुद्र मंथन, वामन अवतार, राम जन्म राम विवाह, कृष्ण जन्म एवं नंद महोत्सव का वृतांत सुनाया। प्रेमसिंह गौड़ ने बताया कि शुक्रवार को दोपहर 12 बजे से शुरू होने वाली कथा में बाल लीला, गिरिराज पूजन छप्पन भोग की झांकी सजाई जाएगी।
bho_Deva hin_Deva